Veldig fin og koselig leilighet ca 15 minutters busstur fra sentrum i Roma. Det er flere busstopp og metrostopp i nærheten, ett metrostopp rett utenfor døren og ca 50 meter til busstopp som tar deg rett til Colosseum for eksempel. Det er også flere gode spisesteder kun få minutters gange fra leiligheten, i tillegg er det dagligvarebutikk svært nært.
Denne leiligheten passer perfekt for par eller for de som ikke har noe imot å dele seng. Sengen er stor og komfortabel soverommet er romslig. Det er også en sovesofa i leiligheten. Jeg og min mor var her i 6 netter og vi trivdes veldig både i leiligheten og i området.
Leiligheten er sjarmerende og har alt man trenger for et flott opphold i Roma. Det beste er kanskje verandaen som er veldig koselig! Her kan man nyte et glass vin om kvelden eller spise frokost om morgenen. Verandaen er nesten helt skjermet for innsyn.
Bildene i annonsen er veldig beskrivende for atmosfæren i leiligheten, de lyver ikke :)
Sara er en god vert som svarer veldig raskt på meldinger og hun er veldig hyggelig!
Takk for et flott opphold :)